De tre største og dybeste tektoniske søer på [[Balkanhalvøen]] ligger alle delvist i Albanien. [[Shkodër-søen]] i nordvest har en overflade på mellem 370 km² og 530&nbsp;km<sup>2</sup>, hvoraf en tredjedel tilhører Albanien og resten [[Montenegro]]. [[Ohrid-søen]] ligger i landets sydøstlige del, og deles mellem Albanien og Republikken Makedonien. Den har en maksimal dybde på 289&nbsp;meter og er hjem for en række unikke dyr og planter, heriblandt [[levende fossil]]er og mange [[endemisk]]e arter. På grund af dens naturmæssige og historiske værdi er Ohrid-søen beskyttet af [[UNESCO]]. Sidst er også Butrinti-søen, som er en lille tektonisk sø i nationalparken Butrint.
Politik Historie Tidligere_riger,_stater,_protektorater,_kolonier_og_lande Organisationer